কাশ্মীর আবহে পাকিস্তানে ফিরলেন ৫৩৭ জন, ভারতে এলেন ৮৫০ জন

ওয়েবডেস্ক: কাশ্মীর (Kashmir) বৈসারণের (Baisaran) আবহে একাধিক গুরুত্বপূর্ণ পদক্ষেপ নিয়েছে ভারত। এর মধ্যে অন্যতম পাকিস্তান (Pakistan) থেকে ভারতে (India) ভিসা (Visa) নিয়ে আসা নাগরিকদের ভারত ছেড়ে চলে যেতে হবে।

২৭ এপ্রিল ছিল শেষ দিন। এখনও পর্যন্ত ২৪ এপ্রিল থেকে ২৭ এপ্রিল পর্যন্ত পঞ্জাবের অমৃতসরের আটারি ওয়াঘা সীমান্ত দিয়ে ৫৩৭ জন পাকিস্তানি নাগরিক ভারত ছেড়েছেন। এর মধ্যে রয়েছে ৯ জন কূটনীতিক ও সরকারি কর্মকর্তারা। অপরদিকে পাকিস্তান থেকে ফিরলেন ৮৫০ জন ভারতীয়। এদের মধ্যে রয়েছেন ১৪ জন কূটনীতিক ও কর্মকর্তা।

ভারত সরকারের স্বল্পমেয়াদি ভিসাধারীদের এই ‘ভারত ছাড়ো’ নোটিশের পরেই এই কর্মসূচি। সরকারি তথ্য অনুযায়ী, ২৭ এপ্রিল রবিবার একদিনেই ২৩৭ জন পাকিস্তানি নাগরিক ভারতে থেকে পাকিস্তানে ফিরে গেছেন। এর আগে ২৬ এপ্রিল ৮১ জন, ২৫ এপ্রিল ১৯১ জন এবং ২৪ এপ্রিল ২৮ জন পাকিস্তানি নাগরিক দেশ ছাড়েন। সেই সময় ভারতীয় নাগরিকদের মধ্যে ২৭ এপ্রিল ১১৬ জন, ২৬ এপ্রিল ৩৪২ জন, ২৫ এপ্রিল ২৮৭ জন এবং ২৪ এপ্রিল ১০৫ জন পাকিস্তান থেকে ভারতে চলে এসেছেন।

আরও পড়ুন: ‘যতক্ষণ না স্বামীকে চোখে দেখছি, শান্তি নেই,’ সাংবাদিকদের জানালেন পূর্ণমের স্ত্রী

আটারি সীমান্তের প্রোটোকল অফিসার অরুণ মহল জানিয়েছেন, পাকিস্তানি নাগরিকরা সরাসরি বিমানেও ভারত ছাড়তে পারে, এই মুহূর্তে কাশ্মীর আবহে ভারত ও পাকিস্তানের মধ্যে সরাসরি বিমান পরিষেবা নেই। এর জন্য স্বল্পভিসাধারীদের ভিসার মেয়াদ ২৭ এপ্রিল ও চিকিৎসা ভিসাধারীদের জন্য ২৯ এপ্রিল পর্যন্ত বাড়ানো হয়েছে। ১২টি ভিসা ক্যাটাগরির মধ্যে রয়েছে — ভিসা অন অ্যারাইভাল, শিক্ষার্থী, দর্শক, পর্যটক দল, ব্যবসা, চলচ্চিত্র, সাংবাদিক, ট্রানজিট, সম্মেলন, পর্বতারোহণ, , তীর্থযাত্রী এবং দলীয় তীর্থযাত্রী।